b'\n_START_ARTICLE_\nMiquel Florensa i Artigues\n_START_SECTION_\nBiografia\n_START_PARAGRAPH_\nFill d\xe2\x80\x99Antoni Florensa i Mas, de cal Bitxo de T\xc3\xa0rrega, sabater, i de Maria Artigues i Segura. Miquel Florensa es va casar amb Calamanda Cand\xc3\xa0lia i Gener (1840-1900), nascuda a T\xc3\xa0rrega el 3 de maig de 1840, filla de Jaume Cand\xc3\xa0lia \xe2\x80\x94o Cand\xc3\xa0liga, tal com es troba escrit en alguns manuals parroquials\xe2\x80\x94, sastre, i de Rosa Gom\xc3\xa0, tots de T\xc3\xa0rrega. L\xe2\x80\x99esposa treball\xc3\xa0 de modista al carrer Ponent. El matrimoni va infantar quatre fills. Antoni Florensa i Artigues exercia l\xe2\x80\x99ofici de sabater i va ser regidor de la vila entre els anys 1865 i 1867. El 1886, era prior de la congregaci\xc3\xb3 de la Mare de D\xc3\xa9u dels Dolors de T\xc3\xa0rrega, i va encarregar a l\xe2\x80\x99escultor Ca\xc3\xb1elles de Barcelona, el Sant Crist que tots els anys era portat a les processons del Viacrucis i de la nit de Divendres Sant. Antoni Florensa formava part del Partit Conservador a T\xc3\xa0rrega. Durant la crisi de La Electra Urgelense fou membre de l\xe2\x80\x99\xc3\xbaltim Ajuntament conservador presidit per Isidre Nicolau Carre\xc3\xb1o (T\xc3\xa0rrega, 1845-1918). Tamb\xc3\xa9 va participar en la Junta Municipal d\xe2\x80\x99Associats del 1901._NEWLINE_Miquel Florensa i Artigues va ser mestre de capella-organista de la parr\xc3\xb2quia de Santa Maria de l\xe2\x80\x99Alba. Dirig\xc3\xad durant prop de quaranta anys una banda-orquestra i fund\xc3\xa0 una acad\xc3\xa8mia de m\xc3\xbaltiples enginys. Probablement, havia estat el professor de Josep G\xc3\xbcell i Guillaumet. Entre el repertori dels manuscrits musicals del fons del seu fill Ramon, es conserven diverses refer\xc3\xa8ncies que fan palesa la bona relaci\xc3\xb3 que existia entre els m\xc3\xbasics targarins d\xe2\x80\x99aquella \xc3\xa8poca. N\xe2\x80\x99\xc3\xa9s un testimoni la inscripci\xc3\xb3 que apareix en un Ms: \xe2\x80\x9cDedicado al inteligente director D. Miguel Florensa / su amigo / Ignacio Maym\xc3\xb3\xe2\x80\x9d.  _NEWLINE_Entre els anys 1885 i 1896, a ran de la seva assumpci\xc3\xb3 del magisteri musical de la parroquial, Miquel Florensa rebia el seu sou per la m\xc3\xbasica de les misses de les principals festivitats de l\xe2\x80\x99any, que eren vuit, les passions, processons i Viacrucis de Setmana Santa, les primeres comunions, i les novenes ordin\xc3\xa0ries del Sagrat Cor de Maria, \xc3\x80nimes i Concepci\xc3\xb3. Altrament, en un dels llibres de comptes de l\xe2\x80\x99Arxiu Parroquial, es fa pal\xc3\xa8s el pagament a Miquel Florensa per les m\xc3\xbasiques de l\xe2\x80\x99Octavari, el Septenari i la festa del Dolors, el Viacrucis i les Completes, entre els anys 1882 i 1898. En els esborranys de comptes dels anys 1888 a 1894 hi consten una s\xc3\xa8rie de pagaments a Miquel Florensa en qualitat de \xe2\x80\x9cdirector de m\xc3\xbasica\xe2\x80\x9d, per la direcci\xc3\xb3 del R\xc3\xa8quiem, m\xc3\xbasica i \xe2\x80\x9cpalmas\xe2\x80\x9d de la festa i octava del Corpus, les gaites de la Festa Major, la m\xc3\xbasica a les festes de la Pur\xc3\xadssima, les processons de Setmana Santa i Viacrucis, la m\xc3\xbasica de la festa de Sant Roc, la festa de Corpus, i els honoraris de la m\xc3\xbasica per la festa de la presa d\xe2\x80\x99aigua del Canal, entre d\xe2\x80\x99altres.  _NEWLINE_Durant el primer trimestre de 1893-1894 va ser gratificat per l\xe2\x80\x99ensenyament gratu\xc3\xaft a quatre alumnes pobres. Miquel i Ramon Florensa apareixen junts en l\xe2\x80\x99exercici econ\xc3\xb2mic compr\xc3\xa8s entre els anys 1893-1894 i 1897-1898. El primer assumia la m\xc3\xbasica de les festes c\xc3\xadviques i religioses, mentre el segon es feia c\xc3\xa0rrec de l\xe2\x80\x99ensenyament dels alumnes pobres de la ciutat._NEWLINE_Des de la d\xc3\xa8cada de 1890, Miquel Florensa tenia una orquestra que actuava en les festes de T\xc3\xa0rrega \xe2\x80\x94Mare de D\xc3\xa9u del Carme, Sant Roc, Sagrat Cor i Festa Major\xe2\x80\x94 i tamb\xc3\xa9 ho feia en les dels pobles de la comarca, acompanyant els oficis i animant les vetllades musicals que se celebraven a la rectoria. Formaven part d\xe2\x80\x99aquell conjunt orquestral els joves Josep M. Llobet, Josep G\xc3\xbcell i Emili Beleta, els quals participaren en la formaci\xc3\xb3 de la Societat L\xc3\xadrica Carnicer, fet pel qual l\xe2\x80\x99orquestra de Miquel Florensa podria ser considerada com un precedent de la Societat L\xc3\xadrica Carnicer._NEWLINE_La seva vessant de director d\xe2\x80\x99orquestra no fou, per\xc3\xb2, ben rebuda en els medis eclesi\xc3\xa0stics de la ciutat. Miquel Florensa havia estat nomenat organista i mestre de capella de la parr\xc3\xb2quia, pel rector i la comunitat de preveres el 24 de gener de 1883, amb motiu de l\xe2\x80\x99abs\xc3\xa8ncia en el magisteri d\xe2\x80\x99Andreu Gen\xc3\xa9, el qual havia marxat de la vila el 18 de gener. Pocs mesos despr\xc3\xa9s, es produ\xc3\xafren discussions \xc2\xa0entre Miquel Florensa i el rector a la sagristia de l\xe2\x80\x99esgl\xc3\xa9sia de la Merc\xc3\xa8, el qual li neg\xc3\xa0 la clau de l\xe2\x80\x99harm\xc3\xb2nium per tocar durant el Viacrucis i les festivitats de Quaresma i Setmana Santa, excusant-se en qu\xc3\xa8 la part musical ja havia estat encomanada. Efectivament, el rector organitz\xc3\xa0 una petita capella a l\xe2\x80\x99esgl\xc3\xa9sia de la Merc\xc3\xa8, sota la direcci\xc3\xb3 de l\xe2\x80\x99organista Ramon Nicolau i Carre\xc3\xb1o, el qual fou adm\xc3\xa8s a la Merc\xc3\xa8 amb la condici\xc3\xb3 de no acollir dins la capella cap dels m\xc3\xbasics que participaven en les m\xc3\xbasiques de ball i festa major. Per la seva banda, Andreu Gen\xc3\xa9 renunci\xc3\xa0 al titularitat del magisteri de la parr\xc3\xb2quia el 6 de gener del 1891, motiu pel qual el rector i la comunitat de preveres decidiren llavors concedir el c\xc3\xa0rrec a Ramon Florensa, fill de Miquel Florensa:_NEWLINE_\xe2\x80\x9cQue con fecha de 18 de Enero de 1883 con motivo de hall\xc3\xa1ndose ausente con licencia del M. S. Sr Vicario Capr. el propio obtentor del manejo del \xc3\x93rgano y maestro de Capilla el Rdo D. Andres Gen\xc3\xa9, el Rdo Curaparroco y Rdo Comunidad acordaron que D. Miguel Florensa despu\xc3\xa9s de repetidas instancias, se encargase de tocar el \xc3\xb3rgano seg\xc3\xban la medida de su capacidad y por falta de otro mas apto y el M. J. Sr. Dr. D. Ramon Casals, Vicario Capr. autoriz\xc3\xb3 y confirm\xc3\xb3 dicha elecci\xc3\xb3n como consta de los nombramientos tanto de 24 de Enero, como de 1\xc2\xba de Febrero del propio a\xc3\xb1o que pueden presentarse siempre que convenga con cuyos documentos se acredita que el referido Sor Florensa fue nombrado no solo organista, sino tambi\xc3\xa9n maestro de Capilla de todas las iglesias de esta poblaci\xc3\xb3n y sin retribuci\xc3\xb3n alguna exigida por el mencionado sustituto durante todo el tiempo de la ausencia del Rdo Sor Gen\xc3\xa9"."Que en 6 de Enero de 1891 habiendo quedado vacante el cargo de organista y maestro de capilla de esta iglesia parroquial por renuncia del propio Obtentor el repetido D. Andr\xc3\xa9s Gen\xc3\xa9, el M. J. S. Vicario Capitular, visto el informe del Rdo Sor Curaparroco y Rda Comunidad y en atenci\xc3\xb3n \xc3\xa1 la idoneidad y suficiencia del joven D. Ramon Florensa Candalia Clerigo de esta ciudad, y ne siendo providenciar lo conveniente al esplendor del culto y mejor servicio de las funciones religiosas de toda la parroquia le nombro y refuto Organista y maestro de capilla de la repetida iglesia parroquial con los derechos y preeminencias \xc3\xa1 dicho cargo pertenecientes; siendo de advertir que desde el a\xc3\xb1o 1883 hasta la actualidad ha venido observ\xc3\xa1ndose una costumbre del todo contraria \xc3\xa1 aquella otra costumbre de tiempo inmemorial de que se hace tanto alarde es la instancia que antecede y respet\xc3\xa1ndose la disposici\xc3\xb3n del Superior ecco a pesar de las presentaciones del director de otra orquesta con que intentaba menoscabar los derechos y preeminencia del propio maestro de capilla vali\xc3\xa9ndose de medios los mas indignos para ser aquel preferido\xe2\x80\x9d._NEWLINE__NEWLINE_El diari local El Aguila Tarregense va publicar la seva necrologia amb uns breus apunts biogr\xc3\xa0fics: _NEWLINE_\xe2\x80\x9cA raders del passat m\xc3\xa9s, s\xe2\x80\x99efectu\xc3\xa1 l\xe2\x80\x99enterro del qui fou en vida nostre molt volgut amich, el molt conegut mestre de m\xc3\xbasica D. Miquel Florensa y Artigues. Ere un car\xc3\xa0cter pl\xc3\xa9 de bondat que\xe2\x80\x99s feye estminar de tothom qui\xe2\x80\x99l tract\xc3\xa9s, per sa estremada honradesa y infantil humilitat; per\xc3\xb2 per el cam\xc3\xad d\xe2\x80\x99aquesta trista vida tamb\xc3\xa9 hi trov\xc3\xa1 argelaguers criats per la malehida enveija \xe2\x80\x94que fins en los vergers m\xc3\xa9s purs arriba \xc3\xa1 fer eixir punxes\xe2\x80\x94, que\xe2\x80\x99l punyiren m\xc3\xa9s d\xe2\x80\x99un cop, per m\xc3\xa9s que al estroncarse la sanch de ses ferides ja oblidava, perque en aquell cor no hi eren durables los rencors. Despr\xc3\xa9s de m\xc3\xa9s de quaranta anys de ser director d\xe2\x80\x99orquestra en aquest\xc3\xa1 poblaci\xc3\xb3, s\xe2\x80\x99havia fitat sa imaginaci\xc3\xb3 en v\xc3\xa9urer \xc3\xa1 son fill assentat \xc3\xa1 la cadira del orga de la Parroquial ab lo trajo de Sacerdot; aix\xc3\xb2 logr\xc3\xa1, per\xc3\xb2 la inmensa satisfacci\xc3\xb3 que li feu sentir, lo precipit\xc3\xa0 \xc3\xa1 la fossa sens poguer arribar \xc3\xa1 veurer lo que ab tan anhel esperava, la celebraci\xc3\xb3 de la primera missa. L\xe2\x80\x99home proposa i D\xc3\xa9u disposa. Se li tribut\xc3\xa1 un enterro com pochs n\xe2\x80\x99hem vist en aquesta localitat; \xc3\xa1 m\xc3\xa9s de la numerosissima concurrencia que acud\xc3\xad al dol, hi concorregueren la banda que dirigeix D. Salvad\xc3\xb3 Pijuan executant escullides marxes, la Urgellesa composta de companys y deixebles del finat, ab atxas y\xe2\x80\x99ls que componen la Societat L\xc3\xadrica Carnicer sostenint les negres glasses que penjavan del f\xc3\xa9retre, al qual hi hav\xc3\xadan dues hermoses corones: una ab el nom de la esmentada Societat L\xc3\xadrica y l\xe2\x80\x99altra ab la inscripci\xc3\xb3 de Els m\xc3\xbasichs al Mestre. Unim nostre condol al de Mossen Ramon y dem\xc3\xa9s jermans per tant sensible p\xc3\xa9rdua, que no ha de ser poch, ja que feya poch m\xc3\xa9s d\xe2\x80\x99un mes que sa bona Mare havia empr\xc3\xa9s lo cam\xc3\xad de la Eternitat y no nolvidar\xc3\xa9m en nostres oracions les \xc3\xa0nimes de persones tan volgudes. Al cel s\xc3\xadan.\xe2\x80\x9d.'